Ο Δήμαρχος Ακτίου – Βόνιτσας είχε την ευκαιρία να συναντηθεί με τον υποψήφιο ευρωβουλευτή της Νέας Δημοκρατίας Γιώργο Αυτιά στα πλαίσια της επίσκεψής του στην Αιτωλοακαρνανία και να τον ενημερώσει για όλα τα θέματα του Δήμου μας. Μεταξύ άλλων στην χθεσινή τους συνάντηση συζητήθηκε και η ανάγκη μεγαλύτερων χρηματοδοτήσεων από την Ευρωπαϊκή Ένωση για την βελτίωση της αγροτικής οδοποιίας της ελληνικής επαρχίας, ένα ζήτημα το οποίο αποτελεί κοινή επιθυμία όλων των δήμων της περιφέρειας. Μάλιστα τόσο από τον Δήμαρχο Αγρινίου όσο και από τον Δήμαρχο Ακτίου – Βόνιτσας ζητήθηκε η δημιουργία ενός νέου προγράμματος της ευρωπαϊκής ένωσης , αποκλειστικά για την κατασκευή της αγροτικής οδοποιίας και την σύνδεσης της έδρας του δήμου με τις τοπικές κοινότητες μέσω αναβάθμισης των ήδη υπαρχόντων επαρχιακών δρόμων της περιφερειακής ενότητας Αιτωλοακαρνανίας. Ο υποψήφιος ευρωβουλευτής εξέφρασε το ενδιαφέρον του για το θέμα ενώ παράλληλα δεσμεύτηκε σε περίπτωση εκλογής του να προωθήσει το σχετικό αίτημα στην Ευρωβουλή και στην ευρωπαϊκή επιτροπή . Τέλος, παρών στη συνάντηση ήταν και ο πρώην αντιδήμαρχος του Δήμου, κ. Κώστας Πέρλης.